bg ru bg ru hbs_cyr ru bg ky bg bg bg bg bg de bg bg bg bg bg bg bg bg bg bg bg bg uk bg ru en de bg en de bg en de bg bg bg bg ru de bg de bg de bg de bg de bg de bg ru ru bg bg bg uk bg bg bg uk uk bg ru en ru bg en
Мобилно приложение - игра ще привлича млади туристи в културните пространства на Пловдив - plovdivtime.bg
Мобилно приложение - тип quest игра, ще функционира глобално из целия град, между всички музеи, галерии, експозиции и културни пространства. Играта ще е базирана на истории от града и ще добавя стойност в привличането на по-младата аудитория и туристи като ще донесе ползи за бизнеса и общината.  Това е една от активностите, заложени в в проекта  „Културното наследство на Пловдив, представено в ревитализирани,  реставрирани и реновирани места“ на стойност 781 550 лв. , финансиран по линия на Европейския съюз.
Целта на проекта е да подобри управлението и представянето на културното наследство на  Пловдив, както и да насърчи културното предприемачество в общината. В проекта участват: Градска художествена галерия, Регионален исторически музей, Регионален археологически музей, Регионален етнографски музей, Регионален природонаучен музей, Народна библиотека „Иван Вазов“ и Общински институт „Старинен Пловдив“.  Проектът се изпълнява с партньор от Кралство Норвегия – организацията с нестопанска цел Cross-Cultural Introduction AS.
Основните дейности, заложени по проекта включват сформиране на екип за управление на проекта, провеждане на специфични обучения за развитие и надграждане капацитета на експертите по проекта в областта на културата и предприемачеството в сектора, маргетингово планиране в сектора, разработване и организиране на  рекламни и кампании за привличане на посетители в музеи, галерии, библиотеки, ремонтни дейности за ревитализиране и реновиране на пространства в културните институти и закупуване на обзавеждане и оборудване.
КЪДЕ ЩЕ БЪДАТ ВЛОЖЕНИ ПАРИТЕ ЗА РЕНОВАЦИЯ?
За Регионалния Археологически музей в проекта е заложена сума за климатизация на книгохранилището, в което се съхраняват над 30 хил. тома, комплектовани в продължение на 140 г. Ще се извърши реновиране и промяна на осветлението, по-икономично и художествено издържано. Добавената реалност, напр. в експозиция Панагюрско съкровище, ще включва автентичен разказ на откривателите, автентични снимки и най-интересните факти. Проектът по възстановката на фриза, по който РАМ Пловдив и други музеи в България работят от доста време по друг проект, тук ще бъде включен с надграждане. Основните дейности в музея касаят:  климатичната система във фондохранилището на Библиотека “Борис Дякович”;  подмяната на осветление в залата за временни изложби и залата на християнската гробница със стенописи от първата половина на IV в. В мобилното приложение РАМ ще присъства с различни акценти от експозицията си, като фриз на здравеносните божества, II в - обживяване на образите чрез разкриване на техните древни цветове; графично възстановяване чрез AR на липсваща основна част на подова мозайка от синагога; визуализация на архивни кадри, съпроводени от аудио запис за Панагюрското златно съкровище; визуализация на накити, монети и др.
В Регионалния Исторически музей предстои реновиране на зала „Съединение“, един от най-значимите културни центрове в града, в който годишно се случват около 150 събития – изложби, концерти, книги и други. В проекта институцията участва с четири свои експозиции в различните сгради. В мобилното приложение РИМ ще е включен с информация за сградите, в които са подредени експозициите, както и тяхната тематика: „Съединение на България от 1885 година“, „Българско Възраждане”, „Книгоиздаване в България през втората половина на XIX и началото на XX век” и Музеен център за съвременна история.
Дейностите в Етнографския музей са насочени изцяло към новата сграда, наречена База 2. Там ще бъде открита нова експозиция и обучителен център за ученици. Ще бъдат поставени витрини, ще има интерактивен център за децата. Участието в настоящия проект позволява на музея да се движи много по-скоростно във времето за реализация на задачите. Интерактивна карта на етнографските области ще бъде една от новите атракции, както и добавената реалност в няколко от залите. Дейностите в музея са насочени към  изработка и монтаж на витрини;  музейна работилница за деца и прилежащ към нея офис – маса - 2 бр., библиотека - 5 бр., стол - 9 бр., бюро - 2 бр. В мобилното приложение ще участва с информация за зали „Селско стопанство“, „Медникарство“ и „Музикални инструменти“ и за седемте етнографски групи.
В Природо- научния музей ще бъдат реализирани дейности, свързани основно с възможностите на приложението. Интерактивността ще е свързана с три направления -  редки видове, защитени видове и най-атрактивни видове от богатите експозиции в музея. В мобилното приложение ще се разработи информация за залата с гръбначни животни; за представители от живата експозиция (терариум и аквариум), както и от препарираните експонати в съответните зали
Градската художествена галерия участва с два обекта, с реновирана и обновена материална база. Постоянната експозиция, в изцяло ремонтираната сграда на Йосиф Шнитер на ул. Съборна, и Иконната галерия. Надграждането е насочено към комфорта на посетителите в две направления  - при груповите посещения – от една страна, а от друга-индивидуалното общуване с изкуството. Целта е да се приобщава публиката от най-ранна възраст. Ще бъдат монтирани нови информационни станции, които спомагат за по-лесно общуване, но и за образование. Голямата цел на ГХГ е в контекста на историята на българското и пловдивското изобразително изкуство да се направи връзката с европейското. Няколко европейски музея са дали съгласие за ползване на техни изображения. Ще бъдат закупени таблети – 5 бр.; информационни станции - широкоформатен дисплей със стойка - 2 бр.; монитор със стойка - 5 бр. В мобилното приложение ще участва с две от експозициите си - „Българско изкуство“ и „Икони“.
ОИ „Старинен Пловдив“ участва с по два обекта в две направления, свързани с мобилното приложение. Първата посока са къщите – музей на Златю Бояджиев и на Димитър Киров. Акцентът е представяне на тяхното творчество по съвременен начин. Добавената реалност към картините  ще съдържа аудио текст, разширена реалност, връзка с други музеи, допълваща информация, разработена по съвременен и увлекателен начин. Втората посока са мозайките – с обектите Епископска базилика на Филипопол и Малката базилика. И двата обекта имат базата, над която ще се надгражда още.
В НБ „Иван Вазов“ дейностите са свързани с надграждане на дигитализацията, не са заложени ремонти. В интерактивното надграждане НБ „Иван Вазов“ ще бъде основно донор на съдържание. Ще се включи в приложението с всички съвременни възможности, които заедно с другите институции в координация, ще представят многоликата история на Пловдив и по интересен начин ще бъдат описани различните зали/зони и специализирани колекции.
С четири подвижни платформи: Концертна зала променя сценичните си пространства (Видео)
МУ-Пловдив участва в Европейската нощ на учените с „Медицинска дъга от стъкло“
Чудо: Министерство на културата обяви обществената поръчка за ремонта на Концертна зала
С четири подвижни платформи: Концертна зала променя сценичните си пространства (Видео)
МУ-Пловдив участва в Европейската нощ на учените с „Медицинска дъга от стъкло“
Чудо: Министерство на културата обяви обществената поръчка за ремонта на Концертна зала
Упойки от Средновековието показват на изложба в Пловдив ВИДЕО
Георги Стаменов: Озадачен съм, че се обжалва процедурата за ремонта на Хуманитарната гимназия
МУ-Пловдив организира Работилница за разработване на регионална иновативна мисия
гр. Пловдив, България ул. "Орловец" 9
Телефон: 070010248 Телефон: 032 20 73 44 Телефон за реклама: 087 900 22 22
© 2018 - 2020 Plovdiv Time, Всички права запазени.